cassegrainsystem
Store norske leksikon,Realfag,Fysikk,Optikk
Cassegrainsystem er et avbildningssystem for speilkikkert (reflektor), med en spesiell kombinasjon av hulspeil og kulespeil som øker kikkertens forstørrelse.
Strålebunten fra objektet blir kastet tilbake fra hulspeilet mot kulespeilet (dette er plassert i kikkertens akse, innenfor hulspeilets brennplan). Herfra kastes den innsnevrede strålebunten gjennom en åpning sentralt i hulspeilet og ut til okularet. På samme måte som en barlowlinse i et linsesystem, vil kulespeilet øke systemets brennvidde, og dermed forstørrelse, men uten at kikkertens lengde øker.Systemet ble oppfunnet i 1672 av Laurent Cassegrain. Les mer i Store norske leksikon astronomi kikkert teleskop cassegrain-antenne